**Dette forstyrrer oss mest når vi flyr**

**Andre passasjerer på flyet kan være veldig forstyrrende. Aller verst er dytting på seteryggen og berusede medpassasjerer viser Tickets Respons Analyse-undersøkelse. Hele 87 % mener det er verst når personen i setet bak dytter og sparker i seteryggen på stolen vår. På andre plass med 80 % kommer berusede medpassasjerer.**

Det er som regel noe å irritere seg over, spesielt på lengere flyreiser når voksne og barn er slitene og irritasjonsnivået øker. Hvem kjenner seg vel ikke igjen i den irriterende følelsen når personen bak deg ikke klarer å sitte stille? Undersøkelsen viser at dette er det som irriterer oss mest på fly, med berusede voksne på en andre plass. Hele 87 % irriterer seg over dytting/sparking i seteryggen og 80 % irriterer seg over berusede medpassasjerer når de er ute å reiser.

- Det er tydelig vi irriterer oss mest over det som direkte påvirker vår komfort, slik som dytting/ sparking i stolryggen, medpassasjerer som klatrer over sidemann, eller forkjølede passasjerer. Vi ser derimot ikke ut til å irritere så mye oss over pratsomme fremmede, klapping ved landing, eller om betjeningen er tomme for matretten vi ønsket å bestille, sier Ellen Wolff Andresen, markedssjef i Ticket.

**Barnefrie soner på fly eller soner fri for berusede voksne?**

Tidligere Respons Analyse-undersøkelser viser at over halvparten av oss synes det bør finnes barnefrie soner på flyreiser som er mer enn 7 timer. Hver femte person svarte at de kunne tenke seg å betale ekstra for dette. Allikevel havner skrikende barn på femte plass på listen over hva vi irriterer oss mest over, mens berusede medpassasjerer havnet på en andre plass.

- Det er interessant å se at berusende voksne anses som mer irriterende enn skrikende barn. Om 21 prosent kan tenke seg å betale ekstra for barnefrie soner kan man lure på hvor mange som er villige til å betale ekstra for soner uten berusende voksne. Forhåpentligvis forekommer det sjeldnere, sier Wolff Andresen.

**Fem på topp – Irritasjonsmomenter på fly**

1. Passasjerer som dytter/sparker i seteryggen, 87 %
2. Berusede passasjerer, 80 %
3. Passasjerer som spiller spill med lyden på (f.eks. Ipad eller på mobiler) 67 %
4. Veldig forkjølede passasjerer, 65 %
5. Barn som hyler/ gråter, 63 %

**Hele topplisten med de 14 mest irriterende momentene på flyreisen**

**De 14 verste irritasjonsmomentene på fly** Forstyrrende Ikke forstyrrende Vet ikke

1. Passasjerer som dytter/sparker i 87 11 2

seteryggen

1. Berusede passasjerer 80 17 3
2. Passasjerer som spiller spill med lyden 67 30 3

på (f.eks. Ipad eller mobiler)

1. Veldig forkjølede passasjerer 65 32 3
2. Barn som hyler/gråter 63 35 2
3. Passasjerer som tar av seg skoene og 62 32 6

lukter fotsvette

1. At passasjeren foran legger ned seteryggen 59 39 2
2. At passasjeren ved siden av deg skal forbi 59 38 3

og klatrer over deg stadig vekk

1. At personen ved siden av deg okkuperer 53 44 3

armlenet

1. Passasjerer som snakker og ler høyt 51 47 2
2. Passasjerer som okkuperer toalettet 44 50 6
3. Fremmede passasjerer som er pratsomme 34 64 2

13. Medpassasjerer som klapper i hendene ved 30 66 4

landing

1. Ar det er tomt for matretten du tenkte å velge 29 63 8

før flyverten/flyvertinnen kommer til din rad

*Kilde: Tickets Respons Analyse-undersøkelse*

**For mer informasjon, kontakt:**  
Ellen Wolff Andresen, Markeds- og Administrasjonssjef, Ticket Feriereiser

E-post: [ellen.wolff.andresen@ticket.no](mailto:ellen.wolff.andresen@ticket.no) Telefon: +47 22 05 15 10